ફિલ્મમાં વિલન અને મીનાઅમ્માના પપ્પા બનેલા ઍક્ટર સત્યરાજની આ પહેલી હિન્દી ફિલ્મ છે. તામિલ ઍક્ટર સત્યરાજે સાઉથમાં ૨૧૦ ફિલ્મ કરી છે. એક સમયે સત્યરાજ જર્નલિસ્ટ હતો અને એ પછી તેણે ફુલટાઇમ ઍક્ટિંગ કરી હતી. સત્યરાજ અને રોહિત શેટ્ટી બન્ને છેલ્લાં સાતેક વર્ષથી ફ્રેન્ડ છે. રોહિતે અગાઉ પણ તેને બે વખત ફિલ્મની ઑફર આપી હતી, પણ સત્યરાજ પાસે પુષ્કળ કામ હોવાથી તેણે એ ફિલ્મ કરી નહોતી. આ વખતે સત્યરાજને મળવા માટે રોહિતની સાથે શાહરુખ ખાન પણ ગયો હતો. સત્યરાજ શાહરુખનો ફૅન હોવાથી તેણે હા પાડી અને આ ફિલ્મથી બૉલીવુડમાં એન્ટ્રી કરી.